Kamban forlag

Kamban forlag var et norsk forlag som var eid av journalisten og nazipolitikeren  Hans S. Jacobsen (1901–1980). Det var ideologisk nært knyttet til Vidkun Quislings tyskvennlige fascistparti Nasjonal Samling (NS) under andre verdenskrig 1940–1945, og er omtalt som et av NS-forlagene sammen med Blix forlag, Atlantic forlag, Viking forlag, Stenersens Forlag og Centralforlaget.

Før andre verdenskrig hadde forlaget navn etter Jacobsens tidsskrift, Ragnarok. Forlaget utviklet seg under okkupasjonen til et selvstendig nasjonalsosialistisk forlag med personlig profil. Ikke minst ble forlaget preget av litteratur av og for frontkjempere, norske frivillige i tysk krigstjeneste på østfronten, med forfattere som Per Imerslund, Olav Arnesen, Bernhard Bolsmo, Gerhard Severud og Oscar Barth. Halldis Neegaard Østbye utga også bøker på Kamban, likeledes Kåre Bjørgen; dessuten utkom flere barnebøker preget av nasjonalsosialistisk ideologi. Forlaget ble gjenstand for alvorlige inndragninger og konfiskasjoner under rettsoppgjøret etter andre verdenskrig. Senere startet Jacobsen opp på nytt under navnet Store Bjørn Forlag der han bl.a. utga Ralph Hewins bok om Quisling.

 Forfattere tilknyttet Kamban 

 Per Imerslund
 Olav Arnesen
 Bernhard Balsmo
 Oscar Barth
 Oscar Bang
 Halldis Neegaard Østbye
 Kåre Bjørgen
 Mita Hartmann
 Eugene Olaussen

 Bøker utgitt på Kamban 

 Pegasus på flukt, Lars Hansen (1940)
 Jeg flyktet fra England, Willy Bjørneby (1941)
 Eld og blod, Kåre Bjørgen (1941)
 Norwegen (1943)
 Symboler, K. Sporeland (1943) 
 «Blant fangstfolk og bikkjer i Eirik Raudes land» (Oscar Bang) (1944)
 Videre i passgang, opplevelser i Mexico og Spania, Per Imerslund (1944)
 Djala den dumme F. Faye og R. Qvam (1944)
 Karavanen ved Den persiske bukt – F. Steuben (1944)
 Kambans indianerromaner med fortellinger om Tecumsehs liv gjengitt fra gamle kilder. Med illustrasjoner og kunsttrykkbilag F. Steuben (1944)
 Rappfot og Pilgjente  Den flygende pil  Den røde storm  Tecumseh, bergløven  Den strålende stjerne  Manito's sønn  Tecumsehs død              Oversikt over bøkene: 
 Slik talte Zarathustra, Friedrich Nietzsche (1944)
 En musikus, Mita Hartmann (1943)
 Stifinnere Bjørn Bruse (1945)
 Fra Kreml til Youngsorget'',  Eugène Olaussen (1945)  (Boka ble beslaglagt og makulert, kun 10 eksemplarer er i sirkulasjon). 

 Referanser 

Kategori:Norske forlag
Kategori:Nasjonal Samling